Document ID: /roh_data/filtered/Bilingualer_Corpus_interleaved-it-rm.jsonl.gz/746

This is a text translated from Italian to Rumantsch Grischun.
La violenza in famiglia non è un problema privato

Le donne che subiscono violenza nella coppia hanno spesso paura di fare uso dell'offerta d'assistenza esistente.

La violenza sulle donne all'interno della famiglia o della coppia ha molte facce ed è una triste realtà anche da noi. Spesso ha luogo tra le proprie quattro mura e non esce all'esterno. Secondo uno studio una donna su cinque è vittima di violenza nella coppia, oltre il 40% delle donne soffrono di violenza psicologica. Ciononostante molte donne interessate dal problema, ma anche le persone del loro contesto sociale, hanno paura di parlarne risp. di fare denuncia.

In contrasto con gli ideali ed i cliché, la famiglia e la casa non sono affatto a priori un luogo di sicurezza e di intimità. "Ogni donna può subire violenze in famiglia. Ne sono colpite le donne di tutte le età, di tutti i ceti sociali e di tutte le culture, nelle condizioni e situazioni di vita più svariate", ci dice Susanna Mazzetta dell'Ufficio di coordinamento per questioni di uguaglianza del Cantone dei Grigioni. "Il fatto che questo tema sia un tabù e che in parte questi atti di violenza vengano minimizzati fa sì che solo un piccolo numero di questi reati giunga al pubblico risp. in Tribunale."

La campagna offre sostegno e mira alla sensibilizzazione

In collaborazione con la Casa della donna dei Grigioni, il Cantone dei Grigioni dà avvio il 4 gennaio 2003, insieme al Principato di Liechtenstein ed al Vorarlberg, ad una campagna transfrontaliera d'informazione e di sensibilizzazione. Nell'ambito del progetto Interreg "Superare i limiti - porre limiti", alle donne interessate vengono offerte innanzitutto assistenza e consulenza. Nel contempo si mira a sensibilizzare gli uomini e le donne nei confronti di questo tema.

Tacere impedisce l'aiuto

I motivi per cui le donne interessate hanno paura di parlare degli atti violenti dei loro partner nei loro confronti sono svariati: la vergogna, la dipendenza finanziaria, la paura di ulteriore violenza, il timore di perdere il permesso di dimora sono solo alcuni fra questi. La campagna "La violenza (non) ha dimora" dovrà contribuire a rompere il fatale muro di silenzio. Eliminare il tabù significa anche che gli autori di violenza non si possono più nascondere dietro il silenzio delle loro vittime.

Nessuna giustificazione della violenza

Parlando della violenza sulle donne all'interno della famiglia o nella coppia, non s'intende soltanto la violenza fisica. Anche i comportamenti miranti a soggiogare le persone colpite, a dominarle e a controllarle sono forme di uso di violenza. Nelle forme di "violenza in famiglia" rientrano: la violenza fisica, l'intimidazione e la coazione, la violenza sessuale, la privazione della libertà, la violenza economica o il danneggiamento di oggetti. Tutti questi comportamenti sono considerati atti punibili e non devono essere tollerati in nessuna forma. Vi sono anche modelli di rapporto violento considerati comportamenti accettati. Per es. i casi in cui vengono infranti i limiti per gelosia e quindi con il preteso dell'amore. In ogni caso si invitano le persone del contesto sociale ad essere maggiormente sensibili nei confronti di quanto avviene nel loro contesto sociale.

Informazione e assistenza

Le donne colpite dalla "violenza in famiglia" sovente non sanno a chi rivolgersi e non dispongono di informazioni sui loro diritti e sulle offerte di sostegno. Il sito internet www.gewalthatkeinzuhause.org informa sulle offerte di consulenza e di assistenza nel Cantone dei Grigioni, nel Voralberg e nel Principato di Liechtenstein. Nel contempo vengono distribuiti poster e volantini alle organizzazioni ed alle autorità coinvolte, a medici, ospedali, luoghi d'incontro e a società femminili. I poster ed i volantini sono disponibili nelle lingue tedesco, italiano e romancio e possono essere ordinati presso l'Ufficio di coordinamento per questioni di uguaglianza (tel. 081 257 35 70).

fonte: it

Data: 04.01.2003

La violenza en famiglia n'è betg in problem privat

Dunnas che suffran da violenza en lur lètg ed en lur partenadi, teman savens da far diever da la purschida d'agid existenta.

La violenza cunter dunnas entaifer la famiglia u il partenadi ha blers aspects ed è er en noss pajais ina trista realitad. Ella succeda savens dadens las "atgnas quatter paraids" e na sa manifestescha betg anoravers. Tenor in studi daventa mintga tschintgavla dunna ina victima da la violenza en la lètg u en il partenadi, passa 40% da las dunnas suffran d'ina violenza psichica. Tuttina han bleras dunnas pertutgadas, dentant er lur ambient, tema da discurrer surlonder resp. da far ina denunzia.

Cuntrari a tut ils ideals e clischés n'è la famiglia ed il dachasa betg senz'auter in lieu segir e protegì. "La violenza en famiglia po pertutgar mintga dunna. Dunnas da tut las vegliadetgnas, da tut las classas socialas e da tut las culturas, en las pli differentas situaziuns da vita èn pertutgadas da quai," di Susanna Mazzetta dal post da stab per dumondas d'egualitad dal chantun Grischun. "Il motiv che mo paucs da quests delicts daventan publics resp. arrivan avant dretgira è la tabuisaziun dal tema e per part er la bagatellisaziun da quests acts."

La campagna dat sustegn e sensibilisescha

Il chantun Grischun, la chasa da dunnas dal Grischun sco er il Liechtenstein ed il Vorarlberg lantschan ils 4 da schaner 2003 ina campagna d'infurmaziun e da sensibilisaziun transcunfinala. En il rom dal project d'Interreg "surpassar cunfins - metter cunfins" vegni dà surtut sustegn e cussegliaziun a las dunnas pertutgadas. Il medem mument duain vegnir sensibilisads umens e dunnas per quest tema.

Zuppentar impedescha l'agid

Ils motivs, pertge che las dunnas pertutgadas han tema da discurrer davart ils acts da violenza da lur partenaris, èn variads: vargugna, dependenza finanziala, tema d'anc dapli violenza, perdita da la permissiun da dimora èn mo intgins da quels. La campagna "la violenza n'ha nagin dachasa" duai gidar a rumper il glatsch fatal. Detabuisar signifitga dentant era ch'ils delinquents na pon betg pli sa zuppar davos la discreziun da las victimas.

Nagina giustificaziun da violenza

Sche nus discurrin da violenza cunter dunnas entaifer la famiglia u il partenadi, na manegiain nus betg mo la violenza fisica. Er cumportaments ch'han la finamira da supprimer, da dominar e da controllar las persunas pertutgads èn furmas da violenza. Furmas da la "violenza en famiglia" pon esser: violenza fisica, smanatschas e sforzs, violenza sexuala, privaziun da la libertad, violenza economica u destrucziuns materialas. Tut quests cumportaments èn acts chastiabels e na dastgan en scadin cas betg vegnir tolerads. I dat er models da violenza en la relaziun che vegnan resguardads sco cumportaments acceptads. P.ex. sche, ord schigliusia vegnan surpassads cunfins sut il pretext da l'amur. En mintga cas vegni appellà er a l'ambient social da svegliar sia attenziun a temp.

Infurmaziun ed agid

Dunnas ch'èn pertutgadas da la "violenza en famiglia" na san savens betg, nua ch'ellas pon sa drizzar e n'han er betg infurmaziuns davart lur dretgs e las pussaivladads da dumandar sustegn. La pagina d'internet www.gewalthatkeinzuhause.org infurmescha davart tut las purschidas da cussegliaziun e d'agid en il chantun Grischun, il Vorarlberg ed il Liechtenstein. Il medem mument vegnan distribuids placats e broschuras d'infurmaziun ad organisaziuns ed autoritads involvidas, medias e medis, ospitals, lieus da scuntrada ed organisaziuns da dunnas. Ils placats e las broschuras èn avant maun per tudestg, rumantsch e talian e pon vegnir empustads tar il post da stab per dumondas d'egualitad (tel. 081 257 35 70).

funtauna: rg

Data: 04.01.2003